गोदावरी नदी
गोदावरी दक्षिण भारत की एक प्रमुख नदी है| यह नदी दूसरी प्रायद्वीपीय नदियों में से सबसे बड़ी नदी है। इसे दक्षिण गंगा भी कहा जाता है। इसकी उत्पत्ति पश्चिमी घाट में त्रयंबक पहाड़ी से हुई है। यह महाराष्ट्र में नासिक जिले से निकलती है। इसकी लम्बाई प्रायः 1465 किलोमीटर है। इस नदी का पाट बहुत बड़ा है। गोदावरी की उपनदियों में प्रमुख हैं प्राणहिता, इन्द्रावती, मंजिरा। यह महाराष्ट, तेलंगाना और आंध्र प्रदेश से बहते हुए राजहमुन्द्री शहर के समीप बंगाल की खाड़ी मे जाकर मिलती है।
बूढ़ी गण्डक नदी
बूढ़ी गण्डक (Budhi Gandak) बिहार में बहने वाली गंगा नदी की एक उपनदी है। यह गण्डकी नदी से पूर्व में उसके समानांतर बहती है। बूढ़ी गण्डक पश्चिमी चम्पारण ज़िले में आरम्भ होती है। फिर यह पूर्वी चम्पारण, मुजफ्फरपुर, समस्तीपुर और बेगूसराय ज़िलों से निकलकर, अंत में खगड़िया ज़िले में खगड़िया शहर के निकट गंगा नदी में विलय हो जाती है।